JohanHeinsen/ENO huggingface dataset:
Den Nord-Cimbriske Tilskuer, 1843-06-23
Ved en i Høiesteret under 13de De afsagt Dom er Spørgsmaal om Eiendomsretten til den saakaldte store Vildmose paa Grændsen af Aalborg og Hjørring, Amter bleven afgjort. Da de omkringboende Eiendomsbesiddere havde disponeret over den omtrent 1 1/4 Miil store Mose, blev der af Kammeradvocaten paa Embedsvegne anlagt Sag imod dem, i hvilken Sag der af de beskikkede Commissarier under 5te April 1839 blev kjendt for Ret, at Kammeradvocatens Paastand om, at Vildmosen skulde tilkiendes Kongen, forkastedes, hvorimod Stamhuset Birkelse, Tylstrup og Ultved Byers Gaardmænd og Boelmænd med flere kjendtes eiendomsberettigede til Samme. Efterat denne Sag af Kammeradvocaten paa Embedsvegne var bleven indanket for Høiesteret, er der nu ved denne Domstol afsagt følgende Dom: "De Jndstævnte bør for Kammeradvocatens Tiltale i denne Sag fri at være.
Den Nord-Cimbriske Tilskuer, 1843-06-23
Jllusionernes Tid vil nu snart begynde at svinde her i Danmark – man vil ikke længere nøies med, at et gammelt Øg agerer Locomotio paa vore Jernbaner. Kjøbenhavnerne ville virkelig komme til at kjøre paa Jernbane med Damp, dog ikke til vor nærliggende vigtige Handelsplads, Valdby, langt mindre til en Havn i det vestlige Sjælland, ikke heller til Dyrehaven – men paa Bakken, idet en af vore Mechanikere har undfanget den Jdee, der at anlægge en veritabel Jernbane med ægte Locomotiv.
Den Nord-Cimbriske Tilskuer, 1843-06-23
Den trøieklædte Person, som havde forgrebet sig paa Dandseren Hoppe, er ved Hjælp af en af Politi directeuren udlovet Belønning, paagreben i Torsdags.
Den Nord-Cimbriske Tilskuer, 1843-06-23
J Nordslesvig er nylig forefalden følgende, i Fædrelandet, meddeelte Begivenhed, der har vakt megen Forbittrelse: En Jagtbetjent, ledsaget af en Jagtliebhaver, møder en Bondekarl med et Gevær. Da den Sidste, paa Opfordring, ikke afleverer Geværet, opstaaer et Slagsmaal, uden Resultat. Omsider siger Jægeren til Karlen: "Nu kan Du gaae, men neppe er han kommen et Stykke bort, for Jægeren affve rede tvende Skud paa ham. Karlen, skjøndt truffen, styrter dog ikke; men er saa heldig at kunne finde et Tilflugtsted hos en Bonde i Nærheden. En Læge bliver nu hentet fra Haderslev, for at undersøge Saarene og grave Haglene ud af Legemet, hvilket ogsaa tildeels lykkedes. Jægeren har imidlertid strax blæst Allarm hos sine Foresatte, Karlen eftersøges, findes og slæbes i Fængsel i Haderslev, uagtet han befinder sig i Krampetilfælde af de i "Bagen a. erholdte Hagel. Nogle Dage derefter blev vel Karlen løsladt; men hvad Ende Historien forresten vil faae, derpaa er Publikum endnu meget spændt. Jægeren, hvis Skyld det ikke er, at Haglene ikke dræbte Karlen, er paa fri Fod, og saavidt vides slet ikke engang tiltalt. Fra flere Sider skal der meget ivrigt være bleven arbeidet paa at forhindre, at der kom Noget i Bladene om denne hele Affaire, hvis Afskyelighed imidlertid ikke formindskedes derved, at den unddrages Offentligheden, Den 13de De, henimod Kl. 4 om Eftermiddagen opkom der, ifølge "Lollandsposten Jld i Møller Rasmussens Gaard i Sløse, under Kjerstrups Gods i Lolland, og inden meget kort Tid vare samtlige Bygninger nedbrændte lige til Grunden, saa at følgelig Jntet af Jndboen blev reddet. Dette var imidlertid assureret for omtrent 1,100 Rbd.; men Bygningerne, af hvilke Vaaningshuset var nyt, kun for 1,300 Rbd. Gaarden selv tilhørte Kjerstrup Gods. Da Jlden udbrød, var Rasmussen, som er Fæster af Eiendommen, tilligemed sine Folk paa Veien til Tørvemosen, hvor han saae Flammerne. Han ilede hjem, men der var Jntet at udrette. Aarsagen til Brandens Opkomst vides ikke. J Natten til 17de De, omtrent Kl. 12, udbrød en hæftig Jld i Gjentofte By, hvilken inden en Times Forløb fortærede 4 Steder, beboede af en stor Deel yderst fattige Mennesker, der ikke fik reddet Noget, eller idetmindste saa godt som Jntet af deres usle Bohave.
Den Nord-Cimbriske Tilskuer, 1843-06-23
Fra Randers skrives: Her til Arresten er i disse Dage indbragt et Par Personer, ved Navn Anders Hansen, Giessing og Johannes Mathisen Helbek, der, hvis det ikke var lykkedes itide at sætte Grændse for deres Virksomhed, i betydelig Grad kunde have gjort Egnen usikker. De havde næmlig i Torsdags indfundet sig i et eenligt liggende Boelsted paa Kondrup Mark, hvor de vidste, at Jngen uden Fruentimmerne vare hjemme, for disse udgave de sig som udsendte fra Øvrigheden for at inqvirere efter Brændeviinstøier; fordrede alle Gjemmer oplukkede og støvede hele Huset igjennem, under hvilken Randsagning et Hængeskab, hvori skal have været nogle faa Rigsdaler, blev practiseret bort, og fandtes siden opbrudt i Loen. En Mand, som tilfældigviis kom ind under denne Rangsagning, kunde ikke yde Fruentimmerne nogen Bistand; først da Gavtyvene igjen begave sig bort, gjordes Anskrig, hvilket havde til Følge, at flere Folk, der befandt sig paa Marken, satte efter dem, og deriblandt en hos Hr. Hald i Kondrup tjenende Karl, Dragon, af femte Regiment, Niels Nielsen Kragelund, Uagtet Anders Hansen Gjesing hvidt en Pistol frem imod ham, sprang denne bebjærtede Karl dog ind paa ham, vristede Pistolen ud af hans Haand og affyrede den i Luften, hvorefter de Begge overgave sig. Efter Sigende skal Pistolen, der først et Par Dage iforveien var kjøbt i en Boutik heri Byen, have været skarpt ladt; ligesom Gavtyvene ogsaa vare vel forsynede med Knive, Dirker og flere til deres Forehavende tjenlige Redskaber. Paa Veien til Randers igjennem Byerne Harritzlev, Tvede, Tørslev, Tørring til Raabye, er i Torsdags tabt en bruun Saffians Tegnebog, hvori var 4500 Rbd. i Hundrede= og Halvhundrede=Rigsbanksedler. Finderen loves en raisonabel Douceur af Strand toldbetjent Sørensen i Udbyhøi.
Den Nord-Cimbriske Tilskuer, 1843-06-23
J Steendiget omkring Nørre-Sundbye Kirkegaard er, ifølge en Bekjendtgjørelse til Kiær og Hvetbo Herreders Contoir, fundet 3 Stykker Sølv=Lommeuhre, 1 Meerskums Pibehoved med Sølvbeslag og 1 Skildpaddekasse til et Lommeuhr med Sølvnøgler. Sandsynligviis have alle disse Ting henligget paa dette Sted i flere Aar.
Den Nord-Cimbriske Tilskuer, 1843-06-23
Fyr= og Havneinspecteur Capt. Leth er nu indtruffen til Aalborg for at lede Rivningsforsøgene paa Løgstørs Grunde, Gravningen af en Canal ansees for mindre practisk og vilde tillige, efter Overslagene, medføre en Udgivt af circa 200,000 Rbd.
Den Nord-Cimbriske Tilskuer, 1843-06-23
Det af Committeen for Actiedampskibsfarten herpaa Liimfjorden paa fri Besigt forskrevne og alt i længere Tid forventede Dampskib "Hebe" ankom i Tirsdags Eftermid til Aalborg. Efter en af flere Sagkyndige foretagen Undersøgelse og Seilprøve blev Skibet ved senere Underhandling afkjøbt Hr. Jacob H. Lundt for en Sum, der med øvrige Udgifter vil beløbe sig til circa 14,000 Rbdlr. Dampskibet, der har et dobbelt Maskineri paa 30 Hestes Kraft og i enhver Henseende synes at ville kunne opfylde Fartens Fordringer, er saaledes indkjøbt betydeligt billigere, ja endog ikke for det halve Beløb af den Jndkjøbsum, der først var regnet paa, og vil som følge heraf Actieindskuddet, der først var ansat til 50 Rbdlr., kun blive opkrævet med circa 35 Rbd. De tegnede Actiers Antal beløber sig til 460, og Actietegningen er altsaa(Aalb. A.)at ansee for sluttet.
Den Nord-Cimbriske Tilskuer, 1843-06-23
Reisende med Dampskibet Hebe 23de Junii. Fra Aalborg til Løgstør: Consul Berthelsen; Fuldmægtig Busch; Etatsraad Brink Seidelin, Madame Dahl med Datter; Bødker Møller. Til Thisted, Madame Lassen med 1 Barn, Mad. Riis med 1 Barn, Contorist West; Madame Floridon med Barn; Forpagter Ort med Kone og Børn, Kjøbmand Bjørn. Til Nykjøbing: Matros Niels P. Arup¬
Den Nord-Cimbriske Tilskuer, 1843-06-23
AVERTISSEMENTS.
Den Nord-Cimbriske Tilskuer, 1843-06-23
Møllesalg. Skive hollandske Veirmølle, beliggende ved Landeveien, tæt vesten for Skive Kjøbstad, dog udenfor Consumtions linien, stilles til Bortsalg ved en offentlig Auction, som ifølge Overeenskomst med Hr. Auctionsdirecteuren. afholdes paa Eiendommen Onsdagen den 26de Juli d. A. Formiddag Kl. 10. Møllen er særdeles vel construeret og opført af nye og svære Materialier i Aaret 1827, har 35 1/2 Al. Vindfang, 4 Qværne og Sigtværk, Den har ingen Mølleskyld, ingen Rigsbankforheftelse, ingen Grundtaxt og ingen Veipart, saa Skatterne ere ubetydelige. Den har hele Byens Maling og en betydelig Deel fra Salling og Fjends Herred, samt Udsalg af Hvedemeel, Rugmeel og Gryn i flere Milles Omkreds. Bopælen er særdeles smukt beliggende, udmærket god for en Familie af Stand og for størstedelen opført af Grundmuur i 1834. Fra Værelserne kunne sees flere Byer og Kirker, samt Krabbesholms Skov, Fjorden og Aaen. Det Hele er assureret i Brandkassen for 16,390 Rbd. Sølv. En smuk lille Have ligger tæt op til det største Vaaningshuus, Ager jorden rundt omkring Møllen og Engene tæt derved. Disse Jordeiendomme have kun 4 1/2 Skpr. Hartkorn, og dog kunne derpaa godt holdes 2 Heste og 8 Køer, Det Meeste er tiendefrit og det Hele indhegnet, samt af en udmærket god Bonitet. Af Kjøbesummen kunne de tre Fjerdedele blive indestaaende i Eiendommen, i 10 Aar. For dem, som interessere sig for denne herlige Eiendom, der med Afgrøde kan tiltrædes til 1ste November dette Aar. er henlagt en Beregning over sammes aarlige Jndtægter og Udgifter m.v. hos Hr. Gjæstgiver og Kjøbmand Werner i Thisted og hos Hr. Gjæstgiver og Bager Trap i Nykjøbing. Det Videre erfares hos Undertegnede, samt ved Auctionen, hvortil Liebhavere indbydes. Skive Mølle, den 14de Juni 1843. Carl Ring.
Den Nord-Cimbriske Tilskuer, 1843-06-23
Møllesalg. Kjergaardsholms hollandske Veirmølle, beliggende ved Landeveien, der fører til Kjøbstæderne Holstebroe og Lemvig, til Morsøe og Thye, 1 1/4 Miil vesten for Skive Kjøbstad imellem 4 Herregaarde i Haasum Sogn i Salling i Viborg Amt, stilles til Bortsalg ved en offentlig Auctien, som ifølge Overeenskomst med Auctionsdirecteuren afholdes paa Eiendommen Torsdagen den 27de Juli førstk. om Formiddagen Kl. 10. Møllen, der er af svær Bygning og udmærket god Construction, staaer for 1 Td. 2 Fdkr. Mølleskyld og er opført af Nyt f. A. med 33 1/2 Alen Vindfang, har fire Qværne, 9 a 11 Qvarteer i Diameter, samt Sigteværk. Den har en meget betydelig Maling for Salling og Hassyssel; Bopælen er ligeledes ny og af Grundmuur samt indrettet til en Familie udenfor Bondestanden. Det Hele er assureret i Brandkassen for 8930 Rbd. Sølv. Jorderne 13 Tdr. Land geometrisk Maal, af Hartkorn 1 Skp. 3 Fdkr. 3/4 Alb. fri Hovedgaardstaxt, ere indhegnede og ligge omkring Møllen, Tørveskiær i Nærheden medfølger. J denne indbringende og solide Eiendom, der med Afgrøde kan tiltrædes til 1ste Novbr. d. A. eller og før, kunne de tre Fjerdedele af Kjøbesummen blive indestaaende i 10 Aar. Udførligere Underretning faaes hos Eieren og ved Auctionen, hvortil Lysthavende indbydes. Kjergaarsholms Mølle, den 14de Juni 1843. Carl Ring.
Den Nord-Cimbriske Tilskuer, 1843-06-23
Fiin Provenze=Olie, ægte chinesisk Soya, Carry paa smaae Flasker, og Peber-Edike, faaes hos F. & A. Hartvigson.
Den Nord-Cimbriske Tilskuer, 1843-06-23
Dampskibet Habet der igjen er afseilet i Eftermiddag, ankommer hertil igjen i Morgen Eftermiddag og afseiler til Nykjøbing Kl. 6.
Den Nord-Cimbriske Tilskuer, 1843-06-24
No. 75. Ao. 1843. Thisted, Kongelig allernaadigst privilegerede Amtsavis. Avertissementstidende, og eller Den nordcimbriske Tilskuer. Forsendes med Brevposten overalt i Danmark og Hertugdømmerne. Løverdagen den 24de Junii. Redigeres, trykkes og udgives i Thisted af Joh. S. Lund.
Den Nord-Cimbriske Tilskuer, 1843-06-24
Blandinger. Hvad man desværre kunne have en Ahnelse om, men som man endnu havde Grund til at antage for mere fjern, er den Efterretning som med Staffetposten skal være kommen den 16de Juni fra Spanien til Paris, at Regenten Csparteros Armee har gjort Opstand, Tropperne have vægret sig for at drage videre, og Hertugen altsaa har seet sig tvungen til at forlade Spanien. De senere Beretninger fra Paris meldte ogsaa at Jnsurrectionen gjorde stærke Fremskridt. De forskjellige Juntaer og Jnsurgenthode bestræbede sig for at gjøre Armeen afspenssig, og saaledes vare 5 Batailloner allerede gaaet over til Folkepartiet. Generaler, Officerer og Soldater forlade Hæren i Skareviis.
Den Nord-Cimbriske Tilskuer, 1843-06-24
Generalcapitainen i Catalonien var sat i stor Forlegenhed, han havde ingen Penge, var uden Forholdsregler fra Madrid, og var desuden overbeviist om at være forladt af sine Tropper. Zurbano er ogsaa bleven forladt af en stor Deel af sin Armee, hvoriblandt 22 Officerer. Stæderne Levida, Cerver, Jguala, Mannesa, Villa, Franca, Torvilla de Mangue, Palomarl, Bisbal og flere Steder havde erklæret sig for Opstanden. Den cataloniske Deputerede Oberst Prim kan nu byde over 20,000 Md. og Brigaderen Castro har befalingen under ham. Den Deputerede Ameker staaer i Barolas i Spidsen for talrige Jnsurgenthobe. J Zaragossa var paa Ny en Opstand udbrudt en Deel af Nationalgarden havde erklæret sig derfor, men Garnisonen var forbleven Regenten troe, Generalcapitainen var herpaa flygtet til Catalonien. Af de hyppige Dekretter, der hver Dag bekjendtgjordes i Madrid, seer man at Cabinettet allerede den 10de Juni befandt sig i stor Forlegenhed, og der taltes om at Regenten ville begive sig til Badajos paa den portugisiske Grændse; men man havde endnu intet officielt desangaaende. Det heed, at den engelske Gesandt Hr. Aston ville med det Første forlade Madrid.
Den Nord-Cimbriske Tilskuer, 1843-06-24
Fra Algier skrives, at af de 3000 Fangne, som Hertugen af Aumale havde gjort, vare kun 3 a 400 Vaabendygtige, de Øvrige ere Qvinder og Børn. Den bekjendte General Mustaphas Legeme var fundet gandske mishandlet, Hovedet og den høire Haand var afhugget, hans øvrige Legeme blev bragt til Oran og begravet med alle militaire Honneurs, J forskjellige Privatbreve forsikkres der, at Abdel Kader virkelig i sidste Fægtning skal være blevet haardt saaret, og nogle tale endog om hans Død; dog dette sidste kunne gjerne blot være en Krigslist af Emirens Tilhængere Man kan gjøre sig et Begreb om Sikkerheden, i Spaniens Hovedstad, naar man læser, at følgende Begivenheder i een eneste Nat, imellem 29de og 30te Marts, have tildraget sig der: Kl. 10 1/2 blev en Herre og en Dame overfaldne af Banditer paa Plaza-Major og aldeles udplyndrede; henimod Kl. 11 trængte en anden Bande ind i et Spillehuus i Herrecos=Gaden, og strøg, efter en blodig Kamp med Spillerne, alt disses Guld til sig; i Jacometro-Gaden blev en Skomagers Boutik aldeles udplyndret; det Samme var Tilfældet i to Værelser i Stueetagen af et Huus, som ligger ligeoverfor Puertaldel Sol; Beboerne, 3 Damer og 2 aldrende Herrer fandtes næste Morgen bundne til Dørstolperne, med Beegplaster for Munden. Henimod Morgenstunden blev endelig en Mand tilhest anholdt af Banditer paa Hjørnet af Alchala- og AnchardePeligeos-Gaden, den meest levende Deel af Staden; men Rytteren trak en Pistol og skjød Banditen ned. Skulde man vel troe, at Sligt kunde skee i det nittende Aarhundrede, i en af Enropas Hovedstæder,
Den Nord-Cimbriske Tilskuer, 1843-06-24
En dresdener Musicus kom forleden Dag reisende til Leipzig og steeg af i det tydske Huus." Just i Begreb med at gjøre sig magelig, trækker. han en Skuffe ud af en i Værelset staaende Secretair og finder deri 7,000 Rigsdaler i Statspapirer. Han havde imidlertid Takt nok til, herom strax at underrette Værten, der, ligesom forundret som han, ikke kunde oplyse det Mindste om Eiermanden, da flere Fremmede havde logeret i samme Værelse, uden at Nogen af dem havde savnet en saadan Sum.
Den Nord-Cimbriske Tilskuer, 1843-06-24
Den smukke engelske Paketbaad, the great Britain, paa 40 Tons, er, under en frygtelig Storm, gaaet tilgrunde i aaben Søe den 27de Marts, paa Veien til New-Pork. Ladningen, der var assureret for 25,000 L. St., gik aldeles tabt; men Mandskabet blev reddet paa et amerikansk Skib.
Den Nord-Cimbriske Tilskuer, 1843-06-24
Fra Trikala i Thessalien meddeles Beretning om en frygtelig Oversvømmelse, som har fundet Sted sammesteds og hvorved henved 5,000 Mennesker skulle have tilsat Livet. Træernes Grene, brast under Byrden af de mange Ulykkelige som søgte Tilflugt i dem. Ogsaa fra de neapolitanske Abruzzer melder man, at den megen Regn har sammesteds foraarsaget Oversvømmelser, der har anrettet stor Skade. Paa Sicilien og det Jndre af Frankerig har det samme været Tilfælde.
Den Nord-Cimbriske Tilskuer, 1843-06-24
Den 14de de er Hs. Kgl. Høihed Storhertugen af Mecklenborg-Schwerin afreist til Wismar, for der at indskibe sig paa det keiserlige russiske store Krigsdampskib Kamschatka, der skal overføre ham til et Besøg ved Keiserhoffet, i Petersborg.
Den Nord-Cimbriske Tilskuer, 1843-06-24
J Buckingham Pallads i London har nylig indtrængt sig en ubekjendt, circa 35 Aar gammel, Dame, som udgav sig for Dronningen; dog vidste hun ikke rigtig, om hun var Dronningen af Engelland eller Dronningen af Spanien.
Den Nord-Cimbriske Tilskuer, 1843-06-24
J Berlin har, for nogle Dage siden, tildraget sig en beklagelig Begivenhed. En ung Dame, Datter af en Stabsofficeer, tørrede, efter at have vasket sig, sin Pande med et reent hvidt Klæde; pludseligt udstødte hun et gjennemtrængende Smertens=Skrig, og sank afmægtig til Jorden. Da man tilte hende til Hjælp, saae man Blodet strømme frem af hendes høire Øie. Den ulykkelige Pige havde stukket sig en Synaal, der tilfældigviis sad i Klædet, ind i Øiet paa en saa fordærvelig Maade, at Spidsen var faren ind i Pupillen og havde gjennemstukket denne. Naalens Borttagelse var en meget smertelig Operation; men Øiets Tab er en blivende Ulykke, De churhessiske Stænder have, med Hensyn paa Criminallovgivningen, erklæret sig for Stokkeprygls Bibeholdelse. En Hr. von Ochs bemærkede ved denne Leilighed: "En Dragt Prygl anvendt i rette Tid og paa rette Sted, er utrolig virksom og velgjørende." Manden gjør sit Navn al mulig Ære!
Den Nord-Cimbriske Tilskuer, 1843-06-24
Keiser Nicholaus har stadfæstet Krigsrettens Dom over Generalmajor Golowetschew, Forstander for Krudtværket i Ochta, der for i høi Grad at have gjort sig skyldig i lovstridige Handlinger, er dømt til at miste sin Rang og sine Ordener, og at degraderes til gemeen Soldat. (Bemeldte Monark ventedes den 18de eller 20de Mai til Berlin.)
Den Nord-Cimbriske Tilskuer, 1843-06-24
Svenskeren Fryrell fortæller i sin Levnetsbeskrivelse af Gustav Adolph, at en Rideknegt hos denne store Konge skal paa sit Dødsleie i Nauenborg have aabenbaret for en Geistlig, at han var Gustav Adolphs Morder. Paa denne Maade har man altsaa to Aarhundreder falskeligen havt den stakkels Hertug, af Lauenborg, mistænkt.
Den Nord-Cimbriske Tilskuer, 1843-06-24
Indenlandsk. Fra Kjøbenhavn skrives under 20de Junii. Hs. Maj. Kongen er idag Morges lykkeligen vendt tilbage fra den til Rugen og Stralsund foretage Sørelse. Kl. 9 ankrede Ægir, udenfor Broen ved Putbus.
Den Nord-Cimbriske Tilskuer, 1843-06-24
Hs. Majestæt Kongen af Preussen behagede strax med Følge at begive sig ombord, for at modtage Hs. Majestæt; da Monarkerne dernæst toge i Land, gaves fra Ægir Salut for Hs. M. Kongen af Preussen. Deres Majestæter ankom til deres Logis paa Slottet Put bus, henimod Kl. 10. - Om Middagen Kl. 12 kjørte Kongen med Hs. Majestæt Kongen af Preussen til et Jagtslot, som bygges af Fyrst Putbus, og derfra til den bekjendte høie Kridtklint Stubbenkammer, hvor Rugens Landstænder havde foranstaltet en Diner for deres Konge. Dampskibet "Hekla, viste sig under Klinten. Om Aftenen retourneredes til Putbus, hvor Ankomsten var Kl. 10. - Den 18de om Eftermiddagen Kl. 4 3/4 indskibede Hs. Majestæt Kongen af Preussen sig, tilligemed Hs. Majestæt Kongen, paa Dampskibet Ægir, som med de to kongelige Flag vaiende fra Stortoppen, overførte begge Konger til Stralsund, hvor Ankomsten var Kl. 7 1/2: Rheden og Havnen vare opfyldte med Skibe og Baade, fra hvilke, saavel som fra Land, Folket med Jubel modtog deres Konge. Denne ledsagede Hs. Maj. til sit Qvarteer, hos Commandanten, og senere indtoges Souper hos Kongen af Preussen. - Næste Morgen den 19de, bivaanede Kongen en Revne over 1 Fisiller=Bataillon, 1 Bataillon og 1 Escadron Landværn, og nogle Batterier Artilleri, ved hvilken Leilighed en Fane indviedes, og gaves til Landeværnsbataillonen. - Kl. 12 1/2 fulgte Hs. Majestæt Kongen af Preussen vor Konge ombord i Dampskibet "Ægir, og tog der den hjerteligste Afskeed med Allerhøistsamme. Strax derpaa lettedes Anker; Kl. 3 passeredes Tornebudsken, Kl. 8 1/2 Møen og i Morges Kl. 12 ankredes ved Dragøe, hvor Dampskibet "Hekla, som tidligere var sendt tilbage, allerede laae til Ankers. Kl. 5 3/4 i Morges lettedes Anker og ankom her Kl. 7.
Den Nord-Cimbriske Tilskuer, 1843-06-24
J "Dannevirke læses følgende historiske Bemærkninger: "Efterat Kong Christian den Første i Aaret 1460 havde skjænket Slesvig og Holsteen den lykkelige Adels- og Kieresiforfatning, udnævnte han nogle Aar senere, 1466, sin Broder Grev Gerhard til Statholder over Slesvig og Holsteen. Greven erhvervede ved sin Nedladenhed Almuesmandens Gunst, især Marskbeboerens. Men han søgte at bemægtige sig Herredømmet, saa at han blev afskediget, og da han med Magt vilde forsvare sin Stilling, fordreven. J Aaret 1472 kom han bemmelig tilbage og lod sig formelig hylde til Regent i Slesvigs sydvestlige Marskegne i Nordstrand, Husum og Stapelholm. Nu indfandt Kongen sig med en Hær, forjog ham og afsagde en strænge Dom over hans Tilhængere. Stalleren (Amtmanden) over Nornstrand, Edlef Knudson, blev hugget i fire Parter, mange Raadmænd og Anseete i Landskabet bleve halshuggede eller forviste, og deres Godser indtrukne, Byerne Erfde, Tiele og Sønderstabel bleve forvandlede til Askehobe. Flækken Husum vilde Kongen have jævnet med Jorden, men lod sig formilde ved Drost Ahlefeldts Forbønner, og lod Flækken derimod betale 30,000 Mark Bødepenge og en aarlig Afgift af 200 Mark, som indtil denne Dag endnu betales.
Den Nord-Cimbriske Tilskuer, 1843-06-24
(Af et Privatbrev fra Kjøbenhavn.) - - Cancellieraad Friberts Afreise fra "Dagens Redaction og fra sit Fødeland er en Gaade for Publikum. Han blev gift med Frøken Eilard, der medbragte ham 80,000 Rbd.; Kapitalen, stod rigtignok, fast, men Renterne stode til Ægteparrets Disposition; desuden havde Fribert i flere Aar som kongelig Embedsmand havt en Gage af henved 1200 Rbd.; han var ingelunde nogen Ødeland, han var arbeidsom, maaskee meer end mange troe – og dog maatte han gaae til Amerika, hvorfor det veed Jngen. Der menes af Nogle, at han efter sin Overbeviisning af Regjeringen har faaet et Løfte og et aarligt Tilskud til "Dagens" Redaction, men i denne Anskuelse har man vist feilet. J Danmark behøver en Regjering vist ikke at kjøbe et Blad som "Dagen, den behøver ikke engang at kjøbe Fædrelandet, om et saadante Forsøg var tænkeligt fra den ene og realisabelt fra den anden Side. Der gives andre Resoureer. "Dagen, vil imidlertid kun, indtil videre ei kunne udgaae, saa at Journalisterne maaskee kunne have det Haab, snart at see en ny Dag. Men om denne Dags Lys vil blive af den Klarhed, som Publikum og som Journalisterne ønske sig, er endnu en Gaade, hvis Løsning vel meest er afhængig af jordiske Fyrsters Sammenkomster, men som dog ogsaa trænger til den Høieres, Kronions bifaldende Nik. J ethvert Tilfælde er Fribert - hvad han maaskee aldrig anede at blive nu et mærkeligt Phænomen i Danmarks Trykkefrihedshistorie: flere fattige liberale Dyrkere af Pressen ere gaaede under og ville maaskee fremtidigt gaae under, thi de forreste Rækker maae falde; Goldschmidt vender hjem fra Sverrig, for i Danmark at nyde et tarveligt Maaltid, men, ifald hans Constitution tillader ham at leve, da vil han alligevel forblive i sit Fødeland og muligt underkaste sig ny Diæt, men Manden paa de 80,000 for eengang og paa de 1200 aarligen, den af det i en anden Retning aandende Partie Forhaanede, han, den af Menigmand mulig i en enkelt Henseende Misundte, han tænker ikke paa Poul Møllers Glæde over Danmark, men han forlader sit Fædreland, og gaaer til en fjern Kyst, jal kunde han endda, naar han ved Landingen kysser det frie Lands Jordbund, sige: "frie Nordamerika, modtag en fri Sjæl!"
Den Nord-Cimbriske Tilskuer, 1843-06-24
Efter hollandske Blade skal en hollandsk Escadre, bestaaende af 3 Fregatter, 2 Corvetter, 3 Brigger og 1 Dampskib samles i Blissingen, og den 1ste Juli foretage et Krydstog til Norge og derfra til Jsland.